
Xantus János herbáriuma

2011 júniusában kezdtünk kutatásba Xantus János elveszettnek hitt herbáriuma után. Kutatásunk tárgya Xantus János önálló herbáriumi gyűjteménye, amire idáig nem bukkantak rá a kutatók. Tudomásunkra jutott, hogy Xantus János 1870. május 20-án megvásárolta dr. Emanuel Weissnek 50000 növényből álló gyűjteményét, mikor a doktor öngyilkosságot követett el. Weiss a kelet-ázsiai expedíció Friedrich korvettjének hajóorvosa volt. A növénytári besorolás alkalmával, és a nemzeti herbáriumokat nyilvántartó holland weblap is arról tudósít, hogy 65000 növény érkezett meg a Magyar Természettudományi Múzeum Növénytárába. Ha így van, akkor 15000 növénynek Xantus saját gyűjtésének kell lennie. A kutatás eredményessége érdekében ellátogattunk a Növénytárba, majd a Növénytár levéltárába, ahol olyan adatokra bukkantunk, amelyek kutatásunk előrehaladását segítették ugyan, de tényleges választ nem adtak kérdésünkre, miszerint érkezett-e haza Xantus növényeiből, és ha érkezett hol található meg. Ahhoz, hogy lezárhassuk a kutatást további keresés szükséges, Bécsben, Varsóba és Prágában. 



